Espores - JARDINS SUBMARINS\nLa decoració d'aquaris s'ha convertit en tot un art, xicotets ecosistemes aquàtics on podem crear boscos a mesura per als nostres peixos. Però igual que a la resta dels jardins requereixen de cures especials i caldrà tenir en compte diferents factors a l'hora de seleccionar les espècies vegetals més adequades.\nEn les profunditats dels nostres aquaris podem recrear paisatges de tot tipus, des d'aquells que emulen les perdudes aigües del Carib en les quals un vaixell va naufragar portant el seu botí del nou món fins als quals recreen les tranquil·les aigües del Mediterrani, poblades de restes arqueològiques de les civilitzacions més antigues. I es que la decoració dels aquaris reflecteix sempre els gustos del seu propietari dins de l'àmplia gamma de possibilitats decoratives que hi ha, amb pitxers i peces d'orfebreria i ceràmica, plantes i algues artificials i naturals, troncs, pedres, roques i minerals i tot tipus d'elements que puguen servir per a crear el nostre xicotet fons marí.\nEn el cas de les plantes d'aquari, aquestes compleixen una funció molt important més enllà de la faceta decorativa. Serveixen per exemple com a amagatall per als peixos i també com a refugi per a les femelles, que fugen així del constant assetjament dels mascles en un espai reduït. Per descomptat, les plantes també tenen una funció biològica molt important aportant a l'aigua oxigen i eliminant CO2, la qual cosa ajuda a oxigenar i netejar l'aigua dels desfets expulsats pels peixos.\nPer açò és important saber quines plantes són les que millor se van a adaptar al nostre aquari depenent de la seua grandària, el lloc on estiga situat i de la temperatura de l'aigua, a més d'adquirir unes nocions bàsiques de com cuidar-les sobretot quan comencen la seua vida dins de l'aquari.\nQuines plantes trie per al meu aquari?\nA l'hora de triar les plantes que van a viure en el nostre aquari cal tenir en compte que van a complir una funció important per a la vida dels nostres peixos així que serà important anteposar el benestar dels mateixos a la faceta decorativa que tindran en el nostre aquari.\nPer molt decoratives que siguen, les plantes artificials no poden aportar-nos oxigen i per açò és preferible que la majoria de les plantes siguen naturals. Les varietats són moltes així que cercant bé podrem aconseguir combinacions que aporten ambdues coses, decoració i qualitat de vida per als habitants del nostre aquari.\nÉs molt important apostar per espècies òptimes que sapiem que sobreviuran cobertes per aigua i no es podriran. En tot cas, existeixen espècies de tot tipus, plantes que viuen totalment submergides (Ceratophyllum spp., Utricularia spp.), altres que desenvolupen les fulles i arrels dins l'aigua però que floreixen fora (Sagittaria spp, Vallisneria spp), algunes flotants però amb arrels que es fixen al substrat (Nuphar spp, Nymphoides spp) i moltes combinacions més.\nUn altre dels factors importants serà el sòl, ja que encara que als aquaris la terra no serveix com a font d'aliment a les plantes, que s'alimenten per les fulles, sí és indispensable per a la seua subjecció. Per açò és imprescindible que en el sòl de l'aquari hi haja de 6 a 8 cm d'arena. Les plantes cridades “fixes” han d'introduir-se amb les arrels curtes, ja que en l'aigua aquestes creixeran ràpid com a forma d'adaptació al medi. D'altra banda, trobarem un altre tipus de plantes denominades “flotants” i que no necessitaran adherir-se al sòl per a viure però que haurem de vigilar per a que no ocupen tota la superficie.\nRespecte a la llum, moltes de les espècies aquàtiques són capaces de sobreviure amb la il·luminació especial que porten els aquaris i pel que fa a la temperatura també jugarà un paper important a l'hora de triar plantes de cort més “tropical” per a aquells aquaris d'aigua temperada o plantes fixes més grans en grandària, que normalment corresponen a aquaris d'aigua freda.\nMolses, les reines de l'aquari\nPossiblement les molses, els briòfits, són les espècies que més es demanen a l'hora de crear el paisatge vegetal dels aquaris. Tenen l'avantatge que requereixen poques cures i s'adapten molt bé al medi aquàtic. A més, compleixen a la perfecció la seua labor com a creadors d'un medi segur per a femelles i alevins, que poden acollir-se en ell, especialment si parlem de les espècies més denses.\nEntre les molses més utilitzades en aquaris destaca la molsa de Java (Taxiphyllum barbieri) que té la peculiaritat de mostrar fulles xicotetes i aixafades distribuïdes entre les seues múltiples ramificacions. Pot lligar-se a troncs i pedres, on serveixen de tapís, o viure en branques, així que pot situar-se en qualsevol part de l'aquari. Normalment la molsa de Java tendeix a acumular restes, per la qual cosa si no hi ha alguna espècie que ho netege cal anar amb compte i netejar-ho periòdicament amb aigua temperada.\nAltres plantes comuns dels aquaris són les pertanyents al gènere Fissidens on trobem espècies amb fulles dentades, d'ací el seu nom llatí (fissilis, que tendeix a dividir-se, i densi, que significa dent). La més popular de totes elles és la Fissidens fontanus molt apreciada pels aquariòfils i que destaca per la seua forma aplanada. Procedent de Taiwan la Fissidens fontanus es pot agarrar a pedres i arrels i sempre amb molta força, no es desprendrà amb facilitat. A més, és de creixement lent, la qual cosa garanteix que no cal canviar-la molt sovint.\nUn altre de les molses més reconegudes de peixeres i aquaris és el Willow moss (Frontinalis antipyretica) que destaca per la seua frondositat. El seu nom científic significa "contra el foc" ja que al Regne Unit s'usava tradicionalment per a previndre els focs forestals per la gran quantitat d'aigua que és capaç d'albergar i per la seua gran distribució en els rius propers. No hem de confondre-la amb la Flame moss (molsa de flama) les branques de la qual no creixen cap als laterals sinó cap amunt i així guanya més altura.\nMolsa de flama\nEixint-nos de les molses, existeixen altres plantes similars que poden complir la mateixa funció entapissant i potser són una mica més decoratius. La Riccia fluitans és una planta aquàtica molt densa que s'utilitza per a cobrir troncs, roques i parets. La seua absorció de CO2 es veu fàcilment perquè bombolleja oxigen. Si tenim peixos que naden baix o fregant el sòl no és convenient posar-la en el nostre aquari perquè els peixos tendeixen a trencar aquest entapissat i trobarem contínuament fulles surant en l'aigua.\nMalgrat ser una planta més delicada i més exigent pel que fa a aigua i sòl, la bellesa de la Aponogeton madagascariensis fa que també siga molt sol·licitada pels aquaristes. Es caracteritza per tenir les seues fulles en forma de reixeta de color verd a vermellós.Es reprodueix per llavors o per esqueixos i es recomana col·locar-la en l'aquari com una planta solitària. Igualment bonica i molt més resistent és una altra planta del mateix gènere, la Aponogeton ulvaceus, vistosa per les seues grans fulles de color verd pàl·lid. Aquesta espècie no requereix sòls rics però si que necessita més espai per a poder créixer amb tot el seu potencial.\nLes falgueres també tenen el seu lloc als aquaris, com per exemple la falguera de Sumatra (Ceratopteris thalictroides) àmpliament utilitzada per la seua versatilitat ja que pot funcionar com a planta flotant o adherint les seues arrels al substrat. I d'una grandària molt més reduïda trobem la famosa Azolla caroliniana. Aquesta xicoteta falguera flotant és molt bonica i molt emprada per la seua capacitat per fixar el nitrogen degut a la simbiosi que estableix amb una cianobacteria. Però també per la seua eficient funció entapissant que impedeix el creixement d'algues a l'aquari.\nPrecisament aquesta capacitat unida al seu ràpic creixement, la ha portat a ser catalogada com a planta invasora perillosa al nostre país i per això està prohibida la seua utilització als medis naturals. Així, des de Espores vos recomanem que vos informeu bé de que les plantes que aneu a utilitzar per al vostre aquari no siguen perilloses per al nostres ecosistemes, tota precaució és poca.


Respectar la vida en la circulació - Bisbat de Terrassa\nRespectar la vida en la circulació\nRespectar la vida en la circulació http://bisbat.semicinternet.com/ca/bisbe/cartes-dominicals/respectar-la-vida-en-la-circulacio http://bisbat.semicinternet.com/@@site-logo/logo-bisbat-de-terrassa.png\nQuan ja som a ple estiu, a prop de la festa de sant Cristòfor (10 de juliol), patró i protector dels automobilistes, l’Església celebra una de les seves jornades anuals: la de responsabilitat en el tràfic. Es celebra aquest diumenge i enguany te un lema molt profund: “La glòria de Déu és la vida de l’home, al volant, cuida-la”.\nLa frase “La glòria de Déu és la vida e l’home” és la traducció d’una frase llatina, lapidària i bellíssima, de Sant Ireneu, màrtir i bisbe de Lió, encara que ell procedia d’Orient. “Gloria Dei homo vivens” totindicant que Déu vol que l’home visqui i que respectar-li la vida és la manera de donar realment glòria a Déu perquè és complir la seva voluntat sobre la humanitat.\nTot aquest tema arrenca del cinquè manament del decàleg: “No mataràs” (Ex 20,13), manament que Jesús reprèn al Sermó de la Muntanya, insistint en el respecte a tota persona i en que no s’ha d’emprar violència contra la seva integritat i contra la seva bona fama (Mt 5, 21-22).\nCom ensenya el Catecisme de l’Església Catòlica en parlar del cinquè manament, “la vida humana és sagrada perquè, des del seu origen, suposa l’acció creadora de Déu i sempre es manté en una relació especial amb el Creador, el seu únic fi. Només Déu és l’amo de la vida des del seu començament fins al seu terme: ningú en cap circumstància no pot reivindicar per a ell el dret de destruir directament un ésser humà innocent”.\nLes paraules afegides a la famosa frase de Sant Ireneu ens indiquen l’aplicació actual al tràfic rodat. “Al volant, cuida-la”, és a dir: sigues un protector, un cuidador de la vida\n-la teva i la dels altres- quan estiguis al volant, quan estiguis conduint un vehicle. També quan circulis com a vianant pels carrers, les carreteres i les rutes.\nL’any 2007, el Pontifici Consell per als Emigrants -un dels organismes de la Santa Seu- publicà un text de 40 pàgines que proposava Aquests deu manaments del bon conductor:\n1. No mataràs.\n2. Que la ruta sigui per a tu un instrument de comunió entre les persones, i no un perill mortal.\n3. Que el respecte, la correcció i la prudència t’ajudin a afrontar les situacions imprevistes.\n4. Sigues caritatiu i ajuda el proïsme en situació de necessitat, de manera especial si és víctima d’un accident.\n5. Que l’automòbil no sigui per a tu un instrument de poder, de domini i una ocasió de pecat.\n6. Convenç amb caritat els joves i als no tan joves que no condueixin quan no estan en condicions de fer-ho.\n7. Recolza els familiars de les víctimes d’accidents.\n8. Afavoreix en el moment oportú la trobada entre la víctima i l’automobilista culpable, per tal que puguin viure l’experiència alliberadora del perdó.\n9. A la carretera protegeix el més dèbil\n10. T’has de sentir tu mateix responsable de la vida dels altres.\nEn definitiva, es tracta d’humanitzar el tràfic i de fer que es respecti el primer dels drets humans, el dret a la vida.


ARA MATEIX: indignació global, som-hi, a lluitar!\nindignació global, som-hi, a lluitar!\nPer circumstàncies de la vida, he pogut escoltar la ràdio i ahir veure un xic de les greus animalades de la policia amb els estudiants.\nAmables i encara innocents persones, diuen que això que tenim és democràcia.\nHonestament, crec que no. Estem sotmesos a unes quantes dictadures, les dels famosos especuladors que ens aculen contra el no res i ens omplen de por i creuen que callarem, la dels polítics que innocentment votem perquè ens els creiem (alguns) i després pacten fins i tot amb el diable, i la nostra pròpia innocència que ens fa creure que sí, que això que vivim és una democràcia. Perdoneu, però això és "el timo de la estampita". Ara la polícia exerxeix més violència que mai, sense miraments i sense control de ningú.\nI una merda, és democràcia. Això jo ho he viscut, fa anys, corrent davant dels grisos, dormint a la garjola només per ocupar els Aiguamolls de l'Empordà, m'han perseguit i tret d'un ateneu de poble per fer xerrades antinuclears, i estava (estic?) a la llista dels elements subversius, d'aquells gloriosos temps de l'intent d'una transició mai acabada de fer.\nI encara ens fan sentir culpables de poder seguir vivint mig escanyats, i d'una manera totalment amoral, ens refreguen els qui no poden treballar com si fos culpa nostra, mentre veiem, que a casa ho veig, com, amb les grans retallades, el petit consum se'n va en orris i cada vegada més gent haurà de plegar veles i anar a l'atur o a demanar caritat.\nDe qui és la culpa? Nostra, no. Per això els fa por la rebel·lió i ens atropellen, tenen la por de qui sap que no té raó i defensa el joc brut a hòsties. Però, ep! No pas tots, els grans culpables, viuen més bé que mai. Amb raó deien que Àfrica comença als Pirineus. Ens haurem d'afegir a la seva primavera. Tots. Tots, si volem viure dignament.\naquesta situació depassa el que es pot suportar..\nhem de creure en què és possible aconseguir que les coses canvïn, si no ho creiem no ho aconseguirem.\nI buscar COM canviar-ho.\nAvui l'alumnat de la meva tutoría (2n de bat)m'han demanat un moment per tal d'organitzar a l'hora del pati un acte en solidaritat.\nTanmateix a tot arreu passi el mateix.\nJo crec que ho resumeixes en el post anterior: tot ho redueixen a la "recuperació de la confiança en els mercats".\nBé, és la moda d'ara. Governants adreçant-se a la càmera dient que només és el començament. Fent-nos sentir culpables com bé dius tu, i deixant-nos clar que això no quedarà així. Que han de venir encara més ajustos. Al De Guindos només li falta dir: "Veo dolor... Mucho dolor..." Com que és un concurs a veure qui retalla més o qui fica més taxes i taxetes el conseller d'Economia després d'aprovar els pressupostos ja ajustats diu que es faran més ajustos perquè en el moment que es van preparar els pressupostos no es va tenir en compte que bla, bla, bla...\nPer què no expliquen la segona part? Si tot això falla, què? Arribat el punt en que es pugui enfonsar del tot el consum perquè la gent no tindrà més opció que quedar-se a casa mirant la paret per a no gastar, què?\nQuant estalviaran retallant als instituts valencians? Quant és comparat amb les pèrdues que els hi ha generat la Fórmula 1?\nZel cada cop més enrere...jo els veia de color gris els polis ben gris!\nGrisor total. Costa saber qui són ells. Els que manen de debò. Cal cercar-los rere les màscares.


Cicle inicial Puigventós | Pàgina 16\n8 de febrer de 2016 equip de mestres\nL’eix transversal pel curs 2015-16 de l’escola Puigventós és el món literari.\nAmb aquesta temàtica treballarem durant tot l’any. Estem fent activitats relacionades amb la Biblioteca, carnestoltes, plàstica, llengua, música……..\nCada grup classe ha decidit treballar un conte.\nEL CASSÓ D’EN GERARD\n1 de gener de 2016 equip de mestres\nAprofitant que els últims dies no teníem cap projecte iniciat els alumnes de segon han portat els animals de casa per poder ensenyar-los als companys. Ens han explicat què mengen, com viuen, com s’han de cuidar….. Em aprés moltes coses, molt divertides i en viu. L’escola s’ha transformat en un autentic Zoo d’en Pitus.\nProjectes dels volcans i de la selva tropical\n30 de desembre de 2015 equip de mestres\nLa classe de 2n durant el primer trimestre ha treballat els volcans i la selva tropical.\n“Els Projectes responen a la necessitat de saber i a l’interès per aprendre. No és tan important el que s’aprèn (producte) com el camí que es fa (procés): fer-se preguntes, tenir curiositat, discriminar entre allò que sé i allò que m’agradaria aprendre, buscar informació de manera autònoma o amb l’ajut dels adults (pare, mare, mestres…), sintetitzar-la i comunicar-la, relacionar-la amb altres aprenentatges o amb vivències anteriors.”\nPer desenvolupar aquests projectes hem seguit aquestes fases:\nDiscussió i tria del tema a treballar.\nConcreció i explicitació del que se sap i del que es vol conèixer del tema.\nConfecció de l’índex de treball.\nAcords referents a l’organització del grup-classe, fonts d’informació, temporalització.\nRecerca i aportació d’informació\nConfecció del dossier.\nAvaluació del procés seguit.\nEn el dossier de treball podreu veure les diferents parts del treball i segur que amb l’ajuda d’aquestes fotos podreu gaudir de tot el procés tal i com van fer els alumnes.\nProjecte dels peixos (1rB i P4A)\n11 de desembre de 2015 equip de mestres\nBenvolgudes famílies! la setmana passada vam fer una activitat conjunta amb els companys de P4A per observar com són els peixos per dins. Tots dos grups hem treballat els peixos i ens va semblar interessant compartir aquesta experiència, ajudar-nos els uns als altres, compartir coneixements…de manera que vam fer dos grups barrejats d’alumnes (intercicle) i mentre un grup feia l’activitat dels peixos l’altre feia racons a l’aula de P4.\nPer portar a terme aquesta activitat vam demanar la col·laboració d’algunes mares i una àvia de l’escola! Vam poder observar: el cor, l’ estómac, fetge, cor, cervell, les espines…\nAquí teniu algunes diapositives de l’activitat. Esperem que us agradi!!\n29 de novembre de 2015 equip de mestres\nAquesta setmana els alumnes de segon han visitat les vinyes del nostre poble.\nEn aquesta sortida ens han explicat com es fa l’oli.\n– Nooo, no només ens ho han explicat. Ho hem pogut veure.\nDes del moment que les olives eren a l’arbre fins que posaven l’oli a les ampolles.\nSelvàtics per segon\n26 de novembre de 2015 equip de mestres\nVolem compartir amb vosaltres l’activitat que ens van presentar el passat 12 de novembre gràcies a l’ajuntament d’Olesa de Montserrat.\nSèlvàtics explica la història d’un grup d’animals que viuen a la selva. Una selva partida pel mig i on el pont és la única via de comunicació. Un dia aquest pont es trenca i els animals queden separats. El pont no es pot reconstruir sense l’ajuda de tots i cada un dels animals.\n19 de novembre de 2015 equip de mestres\nA l’escola Puigventós vam celebrar la festa la castanyada.\nVa ser un dia amb moltes activitats i totes molt divertides.\nVam començar amb una obra de teatre que van preparar les famílies de l’escola.\nDesprés vam esmorzar i jugar al pati. A les 11h començava el taller de tardor. Els de cicle inicial vam preparar un pot per guardar la llum de l’estiu.\nA la hora de dinar ja teníem a l’escola castanyeres i castanyers.\nA la tarda tocava menjar-nos les castanyes i ballar.\nMoltes gràcies a totes i tots els que heu fet possible LA CASTANYADA DEL PUIGVENTÓS.\nVisita a la biblioteca Santa Oliva\n15 de novembre de 2015 equip de mestres\nEls alumnes de cicle inicial han realitzat una visita a la Biblioteca de Santa Oliva.\nAquesta sortida forma part d’un treball de continuïtat amb la nostra biblioteca i un projecte en xarxa dels serveis que disposa Olesa de Montserrat.\nDins les instal·lacions van explicar el funcionament i possibilitats que té una biblioteca. Després van gaudir de la narració d’un conte i finalment d’un temps per mirar i llegir lliurement. A la tornada van parar al parc per esmorzar i estirar les cames…….\nProjecte de 1rB\n13 de novembre de 2015 equip de mestres\nA la classe de 1r B, la de Sant Jordi, estem treballant els peixos i el fons marí. Com ja sabeu els nens i nenes es van emportar unes preguntes que ells mateixos van fer sobre aquests animals. Aquí us deixo algun enllaç on podreu trobar informació molt interessant!\n– COM ES DEFENSEN.\n– QUE MENGEN.\n– COM SON PER DINS ELS PEIXOS.\nON VIUEN ELS PEIXOS.\nCOM RESPIREN ELS PEIXOS.\nAneu mirant el bloc, que anirem penjant moltes altres activitats sobre els peixos!\nLa màgia del Liceu\n12 de novembre de 2015 equip de mestres\nEl dia 14 d’octubre els alumnes de primer i segon vam viure la màgia del Liceu.\nL’espectacle ARIAKARABRA ens va deixar a totes i tots amb la boca oberta.\nDesprés van gaudir de la resta del dia al parc de Can Mercader. Dinar i sobretot jugar i jugar.


Villas Escondidas Grecia Costa Rica - Ofertes d'hotels amb els MILLORS DESCOMPTES EN LÍNIA\n200 Metros Oeste Pulperia Y Con Puente Piedra, Grecia, Grecia, Costa Rica, 20307 - Veure al mapa\n"A series of high quality chalets (i.e. motel style) in the l..."\nTant si es tracta d'un viatge de plaer com si és de negocis, Villas Escondidas és una elecció d'allotjament magnífica quan visiten Grecia. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVillas Escondidas ofereix un servei impecable i compleix amb totes les exigències dels més experimentats viatgers. L'hotel ofereix magatzem d'equipatge, instal.lacions de barbacoa, servei de bugaderia, caixa forta, àrea de fumadors per garantir el més gran comfort possible als seus clients.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb ventilador, aparell de televisió, TV satèl•lit/cable, nevera, plat de dutxa a cada habitació. L'hotel ofereix una excelent varietat d'instal.lacions d'oci, incloent piscina exterior, jardí. Sigui quin sigui el motiu del seu viatge, Villas Escondidas és una selecció idònia per a la vostra estada a Grecia.\nTots els tipus de viatgers (62) Parelles (24) Viatgers en solitari (6) Famílies amb infants petits (20) Famílies amb infants grans (5) Grups (7)


Berruga - Amics dels Gegants de Figueres\nNom actual: Berruga\noriginal abans de 1876\n2ª copia el 1944\n3ª copia el 1994\noriginal, ? d’Olot\n2ª copia, Anònima Masó d’Olot\n3ª copia, J. M. Puigvert, de Fresser\n2006, abril, Ventura & Hosta\noriginal, ? Kg.\n2ª copia, 30 Kg.\n3ª copia, 12 Kg.\nMúsica pròpia: El Ball d’en Berruga\nAutor: Jaume Cristau\nEn Berruga, per les dades que en tenim i per les fotos que es conserven, tot i coneixer l’existència de diferents còpies, sempre ha vestit pràcticament igual, amb petites variacions. Porta un vestit de “bufó de la cort”, amb penjolls triangulars de roba de colors, amb un cascavell a la punta de cadascun, fent fressa quan corre darrera els nens. Actualment té dos vestits, el d’hivern, amb roba molt més densa i de colors blaus i granate, i el d’estiu, molt més lleuger i més acolorit, amb blau, vert, groc i vermell.\nA la mà hi porta sempre el seu inseparable fuet, amb el que, perseguint la mainada, fa com si els piqués.\nEn Berruga és el cap-gros més antic i popular dels de Figueres. Pot ser el primer que es va tenir, al menys és el del que se’n té constància escrita de temps més llunyans, des de 1876. L’actual, és el tercer ja que, el primer, es va perdre durant la guerra civil. El segon, fet al 1944 de guix, es va trencar el nas i, al fer-ne una còpia més lleugera, l’actual, a l’any 1994, va caure i es va esmicolar.\nAquesta tercera còpia, feta a Fresser, presentava un Berruga molt moreno, com si hagués fet raig “v”, ha aguantat fins 2006, en que, amb moltes rascades, esquerdes, pelats, algun forat i la base de subjecció malmesa, ha sigut convenient fer-li una restauració.\nAl taller Ventura & Hosta, de Navata, han aprofitat aquest repàs per deixar-lo el més semblant possible a l’original, tant pel que fa al color com en altres aspectes, com ara el nas, que era una mica tort i li han posat bé, fent servir la mateixa tècnica i material que quan es va fer aquesta copia. També se li ha afegit una tercera dent, que l’original portava i aquest no. S’ha fet durant el mes d’abril per tenir-lo a punt per la inauguració de les Fires de Santa Creu de l’any 2006, el divendres 28.\nTé dos “germans”, amb un disseny molt similar i sortits també d’Olot. Són el “Lligamosques”, d’Olot, i en “Llúpia”, de Vic. Tot i que Joan Amades, al Costumari Català parla d’ell, situat a l’any 1934, i diu que “anava acompanyat de la seva muller”, no es té cap constància que sigui així.\nAlgunes entitats figuerenques varen posar en marxa, per Santa Creu de l’any 1997, un festival de cultura popular i tradicional que es va fer durant uns quants anys dins la setmana de les Fires i Festes, que s’anomenava Berrugam, en honor d’aquest cap-gros, la imatge del qual formava els cartells.


Lliçó de ‘grande pallacanestro’ a Siena (103-77) - esportiu.cat\nLliçó de 'grande pallacanestro' a Siena (103-77)\nRoger Mateu - 03/11/2011, 01:38\nEl Montepaschi de Siena ha escombrat aquesta nit de la pista el Galatasaray Medical Park per 103 a 77, en una obra mestra col·lectiva dels pupils de Simone Pianigiani. Amb un parcial ferotge d'inici de 14 a 3, els toscans sempre han anat al davant en l'electrònic. A la mitja part, el marcador era de 5o a 37, i ha estat a la segona meitat quan els jugadors locals han eixamplat encara més el marcador, amb aportacions de tots els homes importants de l'equip. L'exmadridista Rimantas Kaukenas ha fet un partit impecable, amb 24 punts i un 30 de valoració. L'han seguit, Boo McCalebb amb 19, David Andersen amb 13 i Pietro Aradori amb 11.\nLa velocitat de McCalebb ha estat un malson pels turcs // Agències\nUn primer quart enorme del Montepaschi Rimantas Kaukenas i David Andersen han fet el primer brindis al bàsquet amb els primers punts pels locals. Abans, Josh Shipp havia tret les teranyines d'una de les cistelles del Mens Sana amb un triple, que servia per trencar la fredor de l'ambient. Però com que el Montepaschi volia sentenciar a velocitat de creuer, els pentacampions de l' 'scudetto' han posat fil a l'agulla.\nRàpidament, McCalebb ha intervingut amb la seva velocitat de desequilibri impagable i, amb Stonerook d'avalador, els turcs han vist que de seguida perdien de 9, per 12 a 3. El temps mort de l'entrenador visitant, Ohtay Mahmuti, ha servit de ben poc als hereus basquetbolístics del palau de Galata, perquè David Moss entrava a escena amb dobles figures ulteriors.\nArslan trencava el pla seqüència italià amb una oportuna cistella de dos punts. Però Andersen i McCalebb s'han posat la disfressa de mestres de cerimònies i, amb bones accions coordinades, mantenien el tràfec de vertigionsa anotació. Shumpert ha reclamat el seu paper a l'auca i feia el 20 a 7.\nEls del barri de Beyoglu, sí que finalment han tingut esperances, a mercè d'un triple de Shumpert i de l'imminent croada de Jamont en favor de la remuntada del seu seguici. Però no hi havia aturador per un Montepaschi a tota màquina. Sis punts consecutius de Lavrinovic han deixat el 30 a 16 dels primers 10 minuts.\nIntercanvi de cistelles en favor dels locals\nLa síntesi de la segona presa del partit és rasa i curta, com el bon bàsquet. Luksa Andric ha clavat tres punts en forma de triple per iniciar el segon quart. I Rakocevic ha agafat la batuta per dirigir l'orquestra de cistelles que començaven a caure. L'intercanvi de "cassoletes" ha estat la clau perquè el Siena anés sempre al davant, ja que tot i el lleuger acostament visitant, 34 a 25 a l'equador del període, el joc ofensiu d'ambdós conjunts ha afavorit els toscans, que no han perdut eficàcia realitzadora.\nKaukenas ha acabat amb 24 punts // AgènciesSongaila i Shumpert seguien anotant, per contrarestar els primers punts de Tomas Ress. El Galatasaray ha tingut la sensació que es feia de dia quan Stonerook era sancionat amb falta tècnica per protestar, fet que l'ha permès situar-se a 7 punts, 40 a 33. Però els turcs de seguida han tornat a trobar-se en la foscor, ja que 5 punts de Kaukenas, 2 d'Aradori i un triple al llindar del descans de McCalebb han deixat el 50 a 37 al descans, i al Galatasaray amb els peus a terra.\nMés enllà dels 100 punts\nTres quarts del mateix a la segona meitat. Kaukenas i Ress augmentaven la diferència fins als 18 punts, i malgrat la insistència d'Andric -l'únic que s'ha alvat de la crema visitant- dos triples de Moss trencaven la barrera dels +20. La cosa ha anat a mal borràs pels turcs, amb una ratxa de 10 a 0 entre el velocista macedoni McCalebb i el cangur Andersen. Songaila ha agafat la matrícula dels italians i ha tirat una mica d'aigua al vi. El veterà jugador lituà ha creat escola i entre Aldemir, Shipp i Arslan, han aturat una mica la sagnia, 76 a 54 al minut 30.\nAldemir baixava la diferència fins als 20 punts, però una antiesportiva de Shumpert ha deixat surant a la deriva qualsevol esperança de triomf, ja pràcticament utòpica abans de la falta. Stonerook i McCalebb convertien els tirs lliures i situaven el 80 a 56 al marcador del romàntic pavelló de la Serie A. El que ha passat després, els minuts de les escombraries. El Montepaschi ha seguit deixant mostres inconfusibles de 'grande pallacanestro', i el Galatasaray volia evitar més danys dels previstos. Els aficionats que s'han quedat a les seves localitats només tenien com a alicient que els seus passessin dels 100, i així s'ha esdevingut. Kaukenas i Aradori se n'han encarregat. 103 a 77 i el Montepaschi que se situa amb 3-0 al grup D de l'Eurolliga.


PAHC BAGES: #CXVidasenJuego Accions contra Catalunya Caixa dia 22 desembre 2014\n#CXVidasenJuego Accions contra Catalunya Caixa dia 22 desembre 2014\nEn els propers mesos es pretén formalitzar una nova maniobra especulativa avalada pel Govern i destinada un cop més a socialitzar pèrdues i privatitzar guanys. El traspàs de CX al BBVA està previst que es produeixi sense que en cap cas aquest últim es faci responsable de garantir el retorn del rescat de més de 12.000 milions de fons públic aportat forçosament pel conjunt de la ciutadania. D’aquesta manera, el BBVA, nou propietari de l'antiga caixa rebrà un producte fet econòmicament rendible fruit del robatori i a les pràctiques mafioses de les elits polítiques i financeres.\nAl mateix temps, CX ha estat negociant amb l'entitat financera Blackstone, una companyia de capital nord-americà que, com tants altres fons voltors, ha vist en la crisi i en la dramàtica situació d'emergència habitacional en la que ens trobem una oportunitat daurada per a enriquir-se especulant amb vides hipotecades i pisos tacats de sang. CX ha venut a aquesta entitat la gestió de prácticament tot el seu fons de deutes hipotecaris, fent caixa i alhora esquivant totes les responsabilitats socials que, com a entitat rescatada i de facto nacionalitzada, li corresponen.\nPer donar el marge necessari a aquestes maniobres mafioses i per garantir que es duen a bon terme, CX porta més de vuit mesos bloquejant qualsevol intent de negociació. Amb un cinisme i una falta d'escrúpols inaudits, durant els últims mesos CX ha fingit negociar amb centenars de families, retardant innecessàriament els tràmits i alimentant les seves esperances mentre, al mateix temps i a les nostres esquenes, es tancaven els acords amb Blackstone que permetran la venda dels deutes d'aquestes families a una companyia carronyaire interessada exclusivament en el guany econòmic.\nUn exemple escandalós i intolerable d'això anterior és el "contracte d'espera" que estan oferint sistemàticament a molts afectats de la PAH: CX es compromet a no executar durant un període de 4 a 5 mesos i a estudiar els casos a canvi d'un compromís de no fer accions per part de la familia, es a dir, renunciar al dret a manifestació. Amb aquest "contracte d'espera" CX no es compromet a donar una solució, només a no executar-te mentres fan la venda. L'únic objectiu d'aquesta pràctica quasi mafiosa és guanyar temps per facilitar la venta sense oferir solucions a les families que ho necessiten. Si ofereixen aquest contracte estafa a les persones de la PAH, no volem ni imaginar que estan intentant vendre a les resta de la població, que tanmateix no té tanta informació sobre les males pràctiques de l'entitat.\nAixí doncs, davant la situació de bloqueig de les negociacions individuals que durant els últims vuit mesos portem patint, davant el frau a la població que suposa la venda de CX sense l'assumpció de responsabilitats pels 12.000 milions destinats al seu rescat i davant la venda especulativa i fraudulenta al fons voltor Blackstone dels deutes de centenars de families, les PAH's catalanes exigim:\n1. Que s'impedeixi la venda de CX a qualsevol entitat financera (no només BBVA) que no es comprometi a assumir el pagament del rescat de 12.000 milions estafats a la ciutadania. Entenem que en haver estat rescatada amb diners públics, CX -o qui sigui que la gestioni- té una responsabilitat social que no pot defugir: aturar tots els desnonaments de vivenda habitual, extingir el deute impagable de les families i cedir el stock d'habitatge buït per a ús social.\n2. Que s'acabi el bloqueig de les negociacions individuals per part de CX i es concedeixin dacions en pagament (o condonacions del deute) i lloguers socials a les families estafades per l'entitat.\nPer tot això avui durant tot el matí les PAHs catalanes faràn accions de bloqueig a la xarxa d'oficines de CX de tot Catalunya. I les accions no pararàn fins que CX doni solucions.


Què votaran els ciutadans per al Parlament de Catalunya? - Converses a Catalunya\n4 Setembre, 2019 conversesacatalunyaPunts clau del diaNo hi ha comentaris\nA inicis d’any o com a molt tard a la tardor, hi haurà eleccions al Parlament de Catalunya. Quines són les perspectives reals? Les enquestes són una orientació, però en aquest moment l’opinió està subjecta a forces incerteses degut al calendari dels propers mesos carregats d’esdeveniments, congressos, sentència, manifestació de l’11 de setembre, disponibilitat o no dels nous pressupostos de la Generalitat…\nPerò a més de l’enquesta hi ha una altra forma de valorar la perspectiva electoral. És la de projectar els resultats de les últimes eleccions generals i al Parlament d’Europa a Catalunya. Naturalment no es tracta que repeteixin resultats, que a més són diferents entre si, però sí permet observar les orientacions de vot i les possibles transferències. Atenint-nos a aquest criteri, l’escenari més previsible seria el següent:\nLa primera força política seria ERC, que podria assolir entre 32 i 39 escons. El mínim apuntat serien els mateixos que ara disposa i el màxim un guany de 7 escons.\nLa segona força política seria el PSC amb un ventall d’escons de mínima dispersió, entre 31 i 32, el que significaria gairebé doblar la xifra actual. En la seva millor hipòtesi podria disputar-li el primer lloc a ERC, però hi ha la gran variable que és com evolucionarà la investidura de Sánchez com a president del govern, i si aquesta tira endavant, què acabarà de plantejar en concret en relació a Catalunya?\nDos altres grups presenten una notable dispersió en els seus resultats en funció de si la projecció respon a les generals del 28-A i les europees de maig. JxCat en el primer cas, que s’hauria de conformar amb 20 escons, 14 menys que els actuals i per tant una gran patacada. Però si es clonessin els resultats de les europees es convertiria en la primera força amb 44 escons. És l’efecte Puigdemont. No és probable que es pugui donar perquè no és el mateix reivindicar-lo per portar-lo a Europa que per encapçalar una llista a la presidència, que és una solució desgastada i poc creïble.\nEn Comú Podem és l’altre grup que veu variar molt el seu resultat de 19 escons a 10, és a dir, gairebé la meitat, si bé aquesta última xifra milloraria els 8 escons que té en l’actualitat. Sembla evident que els principals perjudicats per l’efecte Puigdemont a les eleccions europees van ser els comuns i en segon lloc ERC, però no sembla fàcil que en unes eleccions al Parlament es reproduís el mateix efecte. Ara bé, amb la devaluació política limitada que viu Colau i Podemos, quin pot ser el marge de millora dels comuns al Parlament?\nCs sofriria una enèrgica davallada i donat que la seva dispersió entre un i altre escenari electoral és mínima, com en el cas dels socialistes, es mourien entre els 12 i 14 diputats (ara en té 36). La caiguda seria descomunal i expressaria el càstig a un partit que no ha sabut què fer amb la seva victòria a les eleccions al Parlament de Catalunya del 2017.\nFinalment, el PP es podria moure entre 5 i 6 diputats, millorant la seva posició actual de 4 escons, i sense sortir de la marginalitat. El grup més difícil de preveure és la CUP pel seu particular posicionament en les eleccions que no són les catalanes, però res fa pensar que pugui millorar els seus 4 escons.


Frozen II: del cine a la teva festa. - Soylafiesta.com\nFrozen II: del cine a la teva festa.\nAquest hivern han tornat al cinema els nostres amics de Frozen. Elsa, Anna i Olaf s’embarquen en una nova aventura gelada i emprenen un viatge a un bosc llunyà per conèixer la veritat sobre un antic misteri del seu regne.\nEl regne d’Arendelle està ple de fantasia i màgia. La festa i entreteniment tampoc hi falta perquè les seves celebracions estan plenes de diversió, jocs i rialles.\nL’ última pel·lícula es situa 3 anys després que Elsa va ser coronada reina d’Arendelle., Des de l’estrena de la primera: Frozen, el regne del gel, han passat set anys i tot i que sembla molt de temps encara seguim estimant a tots els seus protagonistes i els més petits recorden les seves aventures. Ara, l’Elsa ja és una miqueta més gran i es pregunta d’on provenen els seus poders màgics. Per aquest motiu, i amb la companyia dels seus amics ha de deixar el seu poble per a trobar la veritat i així començar un nou món d’aprenentatges.\nFrozen s’ha convertit en un personatge estrella i el més reclamat per els nens i nenes. És per això que per la seva festa aniversari, comunions, batejos o fins i tot en casament que es vol fer una sorpresa als més menuts portar el personatge Frozen i que aparegui per sorpresa és un moment màgic que sempre quedarà en el record.\nA SoyLaFiesta disposem del personatge Frozen i dels seus amics i t’ajudem a organitzar la seva aparició per sorprendre als més petits.\nA més a més, si desitges que la visita d’algun altre personatge al teu esdeveniment et convidem a visitar tota la família SoyLaFiesta que la trobaràs nostra pàgina web.\nOferim el servei de personatges, princeses i superherois a Platja d’Aro (Costa Brava), Catalunya, Península, Balears i Andorra. No perdis l’oportunitat de que el teus fills i filles coneguin els seus personatges preferits. Vols més informació, contacta’ns.\nInflables per a festes: tot el que has de saber\n5 tallers per fer una festa d’aniversari divertida i original


I Sopar Solidari CPS ~ Escola Pia Sabadell\nHome » pastoral » I Sopar Solidari CPS\nI Sopar Solidari CPS\nUs volem presentar el I SOPAR SOLIDARI que portaran a terme el grup de LES MOTIVADES del Casal Pare Sallarès. El sopar estarà centrat sobre la fusió de les cultures catalana i senegalesa. L'objectiu és aconseguir equipar part de l'escola que s'està construint a Thiaroye, Senegal. Es per aquest motiu que tots els guanys del sopar, aniran directament i sense intermediaris a la comunitat del Senegal per tal de poder comprar aquest mobiliari.\nNo cal que us diguem que ens faria molta il•lusió que poguéssiu venir i participar d'aquest dia tan especial, dia en què la Carme Canet ens explicarà contes típics del Senegal, gaudirem d'una bona botifarra amb seques així com també un plat típic senegalès que la seva fantàstica cuinera ens explicarà. Per acabar d'amanir la vetllada, acabarem amb unes danses típiques dels dos països, Catalunya i Senegal. Desitjo poder-vos trobar el proper dia 27 DE FEBRER a les 20h a l'entrada de l'Escola Pia. El preu del sopar per adults és de 10€ i pels menors de 12 anys de 5€.\nPodeu fer les inscripcions via mail al: soparsolidaricasal@gmail.com indicant el nombre d'assistents (adults i menors), un nom i un telèfon. El mateix dia del sopar, a l'entrada, podreu aconseguir els vostres tiquets. Per altra banda, també us podeu inscriure personalment els dies 11, 12, 18, 19 i 25 de Febrer entre les 17:30h i les 18:15h a l'entrada de l'Escola Pia, on us atendrem amb molta alegria. Podeu trobar més informació al lloc web del Casal.


Una aposta real pel transport públic - PSOE\nRafa Simó - Regidor de Mobilitat i portaveu del grup Municipal Socialista\nUna aposta real pel transport públic\nAquest equip de govern creu en els serveis públics i així ho demostrem: millora del servei del TRAM i de les seues llançadores; servei especial d’estiu a la platja, Magdalena, Sant Pere, Carnestoltes i cap d’any; unificació tarifària a tot el terme municipal; bo Activa’t per a aturats; línia regular nocturna... Del Fòrum de Mobilitat ha eixit una planificació per potenciar el transport públic on les al•legacions dels participants asseguren que el servei és el demandat per la ciutadania. La manera de moure’s per Castelló ha de canviar per a millor.\n18/10/16 - Mediterráneo\nEl TRAM revolucionarà la manera de moverse por Castellón. Es uno de los sistemas de transporte más modernos y pionero».\nAmb aquestes declaracions justificava l’exalcalde Bataller els 100 milions d’euros que costà el TRAM. Res deia de la sentència del Tribunal Suprem que obligava a la consellera de l’època Bonig a redissenyar el pas pel Ribalta.\nErrava Bataller quan deia que era un sistema modern i pioner, doncs, per exemple, fa més de 22 anys Quito disposa d’un sistema similar. Encertava quan deia que el TRAM revolucionaria la manera de moure’s per la ciutat: es va eliminar una de les línies urbanes més utilitzades, la 9; es va reduir la línia del Grau i alguns carrers van haver de modificar la seua mobilitat tant per a vianants com per a trànsit rodat per afavorir el TRAM. No va ser un projecte ben parit. Sentències desfavorables, empitjorament d’altres línies, implantació i planificació prou millorables, cost objectivament massa alt i característiques tècniques que no eren tot el modernes com ens van assegurar. Quan vam entrar al govern, algú podria haver pensat que anàvem a cremar tot allò relacionat amb el TRAM per haver sigut creat pel PP. Però no, nosaltres no faríem com ells van fer amb el Planetari ara fa 25 anys, abandonant-lo quasi per complet.


Nom Idea de disseny de tatuatges per a homes i dones - Tatuatges d'idees artístiques\nNom Idea de disseny de tatuatges per a homes i dones\n1. Nom Tatuatge a la mà fa que un home es vegi majestuós\nEls homes marrons adoren el tatuatge de noms amb disseny de tinta marró i negre; aquest disseny del tatuatge els fa semblar elegants i majestuoses\n2. Nom Tatuatge al ventre lateral porta l'aspecte elegant\nEls homes de color marró adoren el nom de tatuatge en el seu ventre lateral amb un disseny de tinta negra; això els fa veure atractius i bonics\n3. Nom Tatuatge a l'espatlla porta l'aspecte cautivador\nLes dones adoren el tatuatge de nom a l'espatlla; això els fa veure atractius i atractius\n4. Nom Tatuatge a la cama porta la mirada elegant\nLa tinta negra El disseny del tatuatge a la cama fa que l'home sembli elegant\n5. Nom Tatuatge al braç inferior fa que l'home es vegi genial\nEls homes de color marró adoren el nom de tatuatge amb un disseny de tinta negre i marró; aquest disseny del tatuatge aporta la seva naturalesa masculina\n6. Nom Tatuatge al braç inferior porta l'aspecte més bonic\nTinta blava Nom El disseny del tatuatge al braç inferior fa que l'home es vegi guapo i atractiu\n7. Tatuatge al braç inferior porta l'aspecte cridaner\nEls homes estimen el tatuatge de noms amb un disseny de tinta cridaner negre; aquest dimoni del tatuatge els fa artificiosos\n8. Nom El tatuatge al braç inferior porta l'aspecte glamurós\nLes dones de color marró adoren el nom de tatuatge amb un disseny de tinta negra al braç inferior; això els fa semblar cautivants\n9. Nom Tatuatge el canell porta l'aspecte adornat\nEls homes estimen el tatuatge de noms amb tinta negra al canell; aquest disseny els fa veure majestuosos\n10. Nom Tatuatge amb dibuix de disseny de tinta d'amor blau fa que la noia sigui atractiva\nLes dones estimen el tatuatge de noms amb un disseny de tinta d'amor dibuixant el canell; això els fa encantadors i atractius\n11. Nom El tatuatge amb un disseny de papallona al coll darrere aprecia la fam\nLes nenes adoren el nom de tatuatge amb un disseny de papallona; això els fa veure bonics\n12. Tatuatge al pit superior aporta un aspecte feminista\nNenes com el bonic nom Tattoo al costat esquerre del cofre. Aquest disseny del tatuatge és atractiu.\n13. Nom Tatuatge al canell fa que una noia es vegi bella\nLes nenes marrons adoren el nom Tattoo amb un disseny de tinta negra al canell; aquest disseny del tatuatge els fa veure bonics\n14. Tatuatge al braç inferior aporta un aspecte fascinant\nLes nenes adoren el nom de tatuatge al braç inferior amb una flor; això fa que semblin atractius i calents\n15. Nom Tatuatge al braç inferior porta l'aspecte impressionant\nLes noies amb tapes negres estimen el Tattoo Nom amb un disseny de tinta negra que coincideix amb la part superior i els dóna l'aspecte impressionant a les dones\n16. Nom Tatuatge al braç inferior porta l'aspecte encantador\nHome amor Nom Tatuatge amb estrelles i mosques; aquest disseny els fa veure encantats\n17. Tatuatge a la part inferior aporta la mirada foxy als homes\nEls homes estimen el tatuatge de nom amb un disseny de flors al braç inferior; això els fa veure guapos i amb classe\n18. Nom Tatuatge a la part posterior fa que una noia es vegi exquisida\nLes noies que adoren la roba sense mànigues passaran a Nom Tatuatge amb un disseny de tinta de flors rosades a l'espatlla; això els fa veure atractius\n19. Nom Tatuatge al braç inferior fa que l'home es vegi bé\nTinta negra Nom El disseny del tatuatge amb cor i un batec del cor al braç inferior fa que un home sigui admirable\n20. Nom Tatuatge al costat cap enrere fa que un home sembli atractiu\nEls homes els encanta el nom Tattoo de tornada perquè els faci veure encantadors i magnífics\n21. Nom Tatuatge a l'esquena inferior porta la mirada elegant\nLes dones adoren el nom de tatuatge amb un disseny de corona a la part inferior de l'esquena; aquest disseny del tatuatge els fa veure majestuosos i majestuosos\n22. Nom Tatuatge a la part de darrere porta l'aspecte radiant a les nenes\nLes nenes marrons adoren el nom de tatuatge a l'esquena; aquest disseny del tatuatge els fa semblar cautivants\n23. Nom Tatuatge a l'espatlla del darrere porta l'aspecte femení\nLes noies amb roba sense mànigues estimen el nom Tattoo amb l'amant, la flor i el disseny de la papallona a l'espatlla del darrere els fa atractius i atractius\n24. Nom El tatuatge al braç inferior porta l'aspecte hipnòtic\nLes nenes adoren el bonic disseny de tinta negra Nom Tatuatge amb una corona al braç inferior; aquest disseny els fa veure atractius\ntatuatges del braçtatuatges bonicstatuatges rosatatuatges de papallonatatuatges a peutatuatges per a homestatuatges d'ocellstatuatges musicalstatuatge de flors de lotustatuatges dels signes del zodíactatuatge infinittatuatge de fletxaTatuatge de plomestatuatges de tornadatatuatges d'àngeltatuatges tribalsraspa els tatuatgestatuatges creuatstatuatge de hennatatuatge de diamantstatuatges de mànigaTatuatges cardíacstatuatges soltatuatges d'ancoratgetatuatges de la coronatatuatges de pittatuatges germansidees del tatuatgetatuatges de parellatatuatges floralstatuatges àguiladisseny mehnditatuatges de lleóTatuatges amorosostatuatges per a nenestatuatge escorpíbrúixola tatuatgetatuatge de peixos de koitatuatge d'elefantstatuatge d'ullstatuatges de màTatuatges de turmelltatuatge en flor de cirerertatuatges de millor amictatuatges de colltatuatges de gattatuatge de poptatuatge d'aquarel·laTatuatges geomètricstatuatges de lluna


Implica't - Viladecans En Comú\nSi ets INSCRIT/A de Catalunya en Comú\nTindràs un nivell de participació plena en totes les activitats i decisions polítiques de l’organització. Podràs intervenir en els debats interns i davant l’opinió pública, així com escollir o ser escollit/da per a qualsevol càrrec públic, institucional o orgànic.\nSi ets AMIC/AMIGA (no inscrit/a de Catalunya en Comú)\nTindràs dret a accedir a la informació sobre les activitats de Viladecans en Comú, així com a participar en les reunions que siguin convocades i en les àrees d’elaboració col·lectiva, xarxes d’activistes i assemblees obertes. Si vols inscriure’t a Catalunya en Comú pots entrar a aquesta web i registrar-te.\nTan si ets inscrit/a com si no\nPodràs participar de les assembles obertes que celebrem cada últim dilluns de mes (anterior al Ple municipal), a les 19 h, a la seu de Viladecans en Comú (carrer de Miguel Hernández, 24), on es posa en comú l’activitat del Grup Municipal així com qualsevol altre tema de l’actualitat local que s’hagi de debatre.


Esprai vernís acrílic lluentor Pro de Prosol. Qualitat Professional, extraordinària finor en la pols i brillantor alta. Gran resistència a les ratllades, assecat ràpid.\nEsprai de laca universal brillant Prosol\n- Laca, acrílic transparent\n- Alta resistència , per tant d'interior com d'exterior\n- Ràpid assecat.\n- Vàlid per a tot tipus de superfícies\n- Aplicar diverses capes fines creu.\n- Pot ser polit el dia següent.


FC Barcelona – Juventus: Comença la conquesta d’Europa\nEls de Valverde inicien el camí a la Lliga de Campions 2017/18 rebent al Camp Nou la Vecchia Signora, botxí blaugrana i finalista de l’edició passada\nComença fort el camí del FC Barcelona cap a la conquesta d’Europa. La Juventus visita aquest dimarts el Camp Nou, escenari d’un dels millors partits que es poden veure a la màxima competició continental. La Vechia Signora va ser l’últim rival de la Lliga de Campions de l’edició anterior i el botxí dels blaugranes als quarts de final. Amb ganes i molta motivació afronten els de Valverde la Lliga de Campions d’enguany per recuperar el tro europeu que no tenen des del 2015 amb el triplet assolit en el primer curs de Luis Enrique, precisament, també davant la Juventus a Berlín.\nEls últims anys Barça i Juventus s’han vist les cares i sempre han ofert espectacle. Els blaugranes arriben al duel líders de la Lliga amb solidesa com a bloc ofensiu i defensiu. I és que el Barça no ha encaixat cap gol en aquest inici de temporada en els primers tres partits del campionat domèstic. Semedo, Dembélé i Paulinho podrien debutar amb el Barça a la Lliga de Campions, després que aquest dissabte el davanter francès i el migcampista brasiler ho fessin per primer cop al Camp Nou. El tècnic Ernesto Valverde, que ha explicat que “serà un partit intens entre dos equips importants a Europa”, ha fet pública la llista dels 18 futbolistes convocats. Una llista en la qual no hi ha Rafinha, Alcácer i Arda, per baixa mèdica, ni els descartats Aleix Vidal, Digne i Vermaelen.\nPel que fa la Juventus, els italians arriben amb baixes importants, com la de Chiellini, Khedira, Mandzukic, Cuadrado, Marchisio, Pjaca i Höwedes. Tot i així, qui sí que hi serà és Paulo Dybala, que ha destacat en roda de premsa: "He après moltes coses de Messi, és un gran plaer tenir-lo de company a la selecció. A més, el Barça s'ha de respectar pel seu nom i història”. També Allegri ha tingut paraules d’elogi cap als blaugranes: “Els jugadors del FC Barcelona sempre són difícils de marcar, hem de jugar amb consistència i serenitat”. Sens dubte, el Camp Nou espera un gran partit entre dos dels millors equips del món i amb alguns dels futbolistes més determinants del planeta. Que comenci la Champions.


Inici El Municipi Actualitat Ajuntament Atenció ciutadana Seu electrònica Transparència Participació Perfil contractant La Generalitat aprova l’obligatorietat de pagar les bosses de plàstic a tots els comerçosA partir del 31 de març, es prohibeix el lliurament de bosses de caixa o de lliurament a domicili de qualsevol material plàstic en els punts de venda de mercaderies o productes, incloent-hi el plàstic en general, el plàstic oxodegradable i el plàstic biodegradable, amb exclusió de les compostables que compleixin els requisits de la norma UNE-EN 13432 o equivalent, en els punts de venda de mercaderies o productes.\nAquesta mesura, aprovada per la Generalitat de Catalunya i emmarcada dins la llei 5/2017 de 28 de març, s’aplica a tots els comerços de Catalunya, sigui quina sigui la seva tipologia i sempre que en vendre el producte facin servir bosses de plàstic.\nPer garantir la difusió de la norma, la Generalitat de Catalunya ha iniciat la campanya informativa “Les bosses es paguen. Que no les pagui el medi ambient” adreçada tant als comerços com a la ciutadania, per comunicar-los que a partir d’ara les bosses de plàstic deixen de ser gratuïtes i que tenen alternatives per dur la compra.\nCatalunya ha estat pionera a l’Estat espanyol pactant voluntàriament amb el sector comercial que aquestes bosses no siguin gratuïtes. De fet, des de l’any 2007 ja s’ha aconseguit reduir-ne més d’un 50% el seu consum, i l’objectiu és arribar al 90% el 2020. D'aquesta manera, Catalunya s'avançaria també a la normativa europea que prohibirà la gratuïtat de les bosses de plàstic el 2018.


La teva darrera carta… (9) – Bitàcoras.\nLa teva darrera carta, Uncategorized\nPublicat per Al Fenici on febrer 4, 2016 febrer 4, 2016\nSaps, avui ha vingut la teva filla. Ens ha portat un xicot amb els artells reventats, molt guapo. Quan els he vist he pensat en una nit de Sant Joan de fa massa temps.\nEll li somreia desde el llit, sense força.\nNo ha pujat a veure’t, si és el que vols preguntar, però potser era millor. Després el noi ha vingut altre cop, tenia el nas ensangonat. Recordes que vas dir-me que la teva filla era molt seva i molt de ningú? Doncs avui ho he entès.\nEt poso un altre dosi de BR1, ja saps que la quimio té això i millor ho fem ara al vespre.\nVa estirar la mà, i ella li va agafar amb carinyo. –Saps que potser ens en sortim aquesta vegada? Ja menja la Lita? L’he vist molt prima, o potser més dona. No ho sé Marc.\nMentres la infermera li anava xerrant, al mateix temps, li feia la ronda. Però a ella li agradava estar-si amb el Marc. Va entrar fort i amb cara de pocs amics, com ara la Lita, però va haver de quedar-se el que serien un dies. Una lluita interminable o bé, si, amb un final clar.\nCom més apretava el càncer ell més si tornava, era com jugar al frontó del Natació Barcelona, més fort, més fort m’hi tornaré li va dir el primer cop. Ella no va poder evitar preguntar-li massa coses, i quan li va preguntar per la família ell va respondre que tenia una dona que era ja d’un altre, una filla que mai seria seva encara que fos carn de la seva carn, i una mare que sempre havia pensat que no era la seva i que semblava caure d’una figuera cada matí que es llevava. Desde aquell moment ella va saber que s’havia enamorat. S’havia enamorat d’un home que mai podria ser seu, havia adoptat una nena que havia vist fer-se dona poc a poc, i la rancúnia augmentava cada dia per aquella que venia a veure’l sempre quan ell dormia.\n-I això quan acaba més o menys, li va dir. Perquè tinc pressa sap. He d’anar a veure la meva filla al seu entrament d’Arts Marcials.\nAquells dies el tractament el tenia molt fora de joc. Era ara o mai, i ella ho sabia. El portava entre cotons i no deixava rès a l’atzar, doblant torns, vetllant-lo a la nit, xerrant amb ell. Semblava estúpid i es sentia dolenta, perquè quan sortia del Hospital, potser de permís o per sempre el primer cop, queia en un estat de desolació incomprensible. Ella no volia que en Marc morís ni que estigués malat ni fins i tot que passés per l’hospital…però el desitjava tant i era tant feliç quan a les nits el podia tapar una mica o simplement quan li agafava la mà o ell li somreia, sabent que patia com un gos, i li explicava les coses que passaven fora, -“perquè tu nena, no surts mai d’aquí oi? O és el que em sembla”. –“un dia et vindré a buscar amb la moto, i donarem un volt per on tu vulguis!”\nS’havia comprat la moto feia temps, i desde aleshores jugava sol a programar un viatge per Europa amb la Lita. Havia comprat plànols i havia traçat rutes que canviaven a mesura que les guerres explotaven per Europa. -Ara no podem passar per Croàcia saps! Estan en guerra, ens perdrem Dubrovnik, i Sarajevo. Recordava sempre el primer cop que la va pujar a la vespa amb que havia ant de viatge de noces amb la dona, i encara veia la Lita asseguda sobre una caixa arrapant-se a ell com un lapa.\nFeia dies que la moto estava aparcada al garatge de Rosalia de Castro, prop de l’insti. I la Lita algunes tardes i anava i li treia la pols, la tenia impecable. A cops si pujava i es posava el casc, s’asseia darrera i s’abraçava a algú invisible, al seu pare, i passava hores pensant que el vent li penetrava tot el cos. El sentia remugar com sempre feia, i desde que es va posar malalt, abraçat a ell alguna tarda de cada setmana, sentia el seu cos fort i aquell perfum horrorós que la mare li va regalar una vegada, i que ell adorava, encara que fos el mateix que duia el seu amant… Però qui pot culpar al pobre amant. Algun vespre, morta de gana, aquell estiu, s’havia adormit sobre el dipòsit com si fos el pit del seu pare. Es curaria! Ho sabia, era tan fort! I de lluny, de matinada veus de nois i noies com ella, que tornaven d’algun lloc la despertaven a un mon real, per tornar a casa, on ningú l’esperava, ni l’idiota del Rafa que havia engegat al acabar el curs.\nEl Marc era fet de granit, no obeïa a ningú, mirava de biaix a tothom, feia coses amb les mans i de tant en tant jugava al frontó amb el seu amic advocat. Sabia tan poques coses ella, que estimar-lo era fàcil. A vegades de nit, agafant-li la ma quan estava de guàrdia, ell, somiant li demana que li cuidés la Lita i ella entre petites llàgrimes que rodolaven per unes galtes enceses i soles, li jurava a ell, que ho faria sempre.\nEntrada prèvia Solo son 10.000…\nEntrada següent La teva darrera carta… (10)


IED Barcelona – Design School | Postgrau en Disseny de Calçat » IED Barcelona - Design School Postgrau en Disseny de Calçat » IED Barcelona - Design School\nData d'inici: 30 de setembre 2021\nHorari: Dimarts, dijous i divendres alterns de 18.30h-22.40h\nEl Postgrau en Disseny de Calçat forma a professionals capaços de desenvolupar col·leccions amb els seus relatius projectes tècnics, industrials i de patronatge, tant per a empreses de distribució de mitjana i alta gamma, com per a marques propias.\nEl calçat és un dels sectors més destacats i complexos de la indústria de la moda, per les seves particularitats, tecnicitat, complexitat i competitivitat. El coneixement de producte, materials i components, així com del funcionament de la indústria són indispensables per a gestionar qualsevol marca o projecte.\nEl curs capacita per a projectar i desenvolupar qualsevol producte, tant en el pla conceptual i estratègic com respecte a realització, control de la producció i acabats. El programa es completa amb una visita a una fàbrica d’adobats i una altra a un taller artesanal de sabates amb l’objectiu d’acostar les diferents realitats del sector, en els seus vessants industrial i artesanal, als estudiants.\nProjecte del Postgrau en Disseny de Calçat\nL’objectiu del Postgrau en Disseny de Calçat és disseccionar i comprendre el procés de creació d’una col·lecció de calçat de la part més creativa (tendències, disseny i volums) a la part administrativa (estudi de costos, estandardització de la col·lecció, estudi de mercat, etc.) passant per la part més tècnica (creació de volums i validació de calçat així com desenvolupament de patrons i fitxes de mètode).\nEl curs aporta una visió global del sector i el seu objectiu és arribar a final de curs amb les eines i coneixements necessaris per desenvolupar un projecte de marca pròpia o col·lecció per a un prestatari o empresa.\nEl curs està estructurat en quatre mòduls teòrics:\n• Tendències i Disseny\n• Patronatge i Dibuix Tècnic\n• Màrqueting i Brand\nAl llarg del programa formatiu i com a aplicació de les eines adquirides, es desenvolupa un pla de col·lecció d’acord amb un brief donat per una empresa o un professional col·laborador. El recorregut formatiu es completa amb casos d’estudi, tallers i sortides perquè l’estudiant vegi totes les parts importants del procés d’industrialització del producte: del magatzem d’adobats, estudi d’acabats, sala de mostres, fàbrica de calçat i soles, etc.\nEl curs està dirigit a dissenyadors de moda, de producte o afins que tinguin bases de disseny i projecte. És obligatori tenir un coneixement de base del paquet ADOBE. És necessària la presentació d’un CV i una carta de motivació per a la inscripció. En el cas en què algun dels requisits sol·licitats per a l’admissió no es compleixi, l’escola avaluarà cadascun dels casos singularment, reservant-se el dret de convocar a l’aspirant a una entrevista personal.\nA l’acabar el curs els alumnes poden desenvolupar el seu treball en empreses del calçat, estudis de disseny, marques nacionals i internacionals, fàbriques del calçat, consultores.\nGraduat en Disseny de Moda al 2006 en la Chambre Syndicale de la Haute Couture Parisienne a París. S’ha format en el taller de John Galliano, en Jeanne Lanvin com a assistent de producció i compra per home, en Favori Paris com a assistent de direcció i en Yves Saint Laurent com a product manager.\nAl 2007 a Paris va crear la seva primera marca amb Sibylle Genin: BaronBaronne (2007-2011). Va començar la seva aventura en el món del calçat desenvolupant la col·lecció dels 125 anys d’André (Grupo Vivarte).\nDes de 2013 és el gerent de Les Chausseurs a Barcelona, empresa de calçat que ven a més de 9 països i té una tenda pròpia a Gràcia. Treballa també com a dissenyador freelance de calçats per a clients com Zegna, Costume National, Delvaux, Damart, entre d’altres.\nPremis i concursos: Lauréat Creatif Ville de París a 2008, Lauréat CTC Federation du Cuir en 2009, Fashion Entrepreneur NewsWeek UK 2010.\nLa planificació didàctica de tots els cursos IED Màster es basa en els criteris que marca l’Espacio Europeo de Educación Superior (EEES). IED Màster adopta un sistema de crèdits que segueix l’estructura dels European Credit Transfer System (ECTS). IED Màster expedeix exclussivament títuls privats propis.


Una vintena d'humoristes participaran en el primer Concurs Internacional de Monòlegs en català - FÒRUM.ad\nUna vintena d’humoristes participaran en el primer Concurs Internacional de Monòlegs en català\nOn: 06/06/13 14:47\nEl ministre de Cultura, Albert Esteve, ha presentat aquest dijous el primer Concurs Internacional de Monòlegs en català que, com ha indicat, vol servir com a ‘projecte de dinamització lingüística’. S’hi podran inscriure tots aquells humoristes que facin monòlegs propis en català amateurs o semiprofessionals d’Andorra o de fora però se’n seleccionaran de quinze a vint per poder quadrar les fases eliminatòries. Les inscripcions es poden fer al web quelcom.ad o a l’acadèmia d’interpretació Set d’Acció de Barcelona fins al 20 d’agost. El públic, segons ha afirmat el representant del col·lectiu Quelcom – impulsor de la iniciativa- Ivan Almendros, tindrà un paper actiu ja que podran votar els humoristes que més els agradin i la seva opinió suposarà un 50% de la votació global que es completarà amb un altre 50% del jurat. El concurs tindrà lloc a la sala d’actes del Comú d’Escaldes els divendres del 20 de setembre al 13 de desembre i el guanyador s’endurà un premi de 1.000 euros, el segon classificat 500 euros i el tercer 250 euros.\nLa sala d’actes del Comú d’Escaldes acollirà els divendres a partir del 20 de setembre les actuacions dels humoristes seleccionats per participar en el primer Concurs Internacional de Monòlegs en català. L’objectiu és que serveixi com a ‘eina de promoció de la llengua catalana’, ha apuntat la cònsol escaldenca, Trini Marín. I és que, com ha indicat el ministre de Cultura, Albert Esteve, l’enquesta sobre coneixements i usos lingüístics mostra un ús del català baix en el sector de l’oci i aquest esdeveniment ha d’ajudar a ‘enfortir la presència de la llengua en aquest sector’ i pot ‘esdevenir un referent en aquest vessant entre els territoris de parla catalana’, ha opinat.\nA més, el projecte vol ser un atractiu turístic i fer que els participants i el públic interessat vinguin a passar el cap de setmana al Principat, com ha manifestat el representant de Quelcom, Ivan Almendros.\nS’hi poden apuntar tots els humoristes d’Andorra i de fora, amateurs i semiprofessionals, que facin monòlegs propis ‘fets des d’un mateix’ i que ‘parlin d’històries’, ha indicat Almendros. Els interessats han de proposar textos de 15 o 20 minuts perquè cada actuació duri com a màxim una hora i mitja. Les inscripcions es poden fer al web quelcom.ad o a l’acadèmia d’interpretació Set d’Acció de Barcelona fins al 20 d’agost.\nLes eliminatòries es duran a terme en tres fases amb la participació de dos a quatre humoristes, la meitat dels quals passarà a la següent ronda. Els quarts de final tindran lloc el 20 i 27 de setembre i el 4 i l’11 d’octubre; les semifinals seran el 8, el 15, el 22 i el 29 de novembre; i la final serà el 13 de desembre.\nEl preu de les entrades s’ha establert en cinc euros i el públic també tindrà poder de decisió sobre els participants que han de passar de ronda. Mitjançant una butlleta podran escollir el monologuista que més els agradi i la seva votació suposarà el 50% de la decisió que es completarà amb la votació del jurat.\nPer últim, la promoció es farà a través del web i les xarxes de Quelcom, a través del servei de Política Lingüística i als ajuntaments de Catalunya i l’organització prepara també la participació d’algun monologuista professional català en alguna de les gales.\nPrevious Post: Ciclisme i curses de muntanya protagonitzen l’última acció turística d’Ordino\nNext Post: Ruta pel llac d’Engolasters i un descens pel telecabina de Pal del Bus Turístic


Finestra oberta: Puig de Sant Marc ( 1.327 m. ) i Puig de les bruixes ( 1.390 m. )\nAhir vam anar uns quants de la colla cap a Sadernes ( 274 m. ). Vam deixar el cotxe allà i vàrem prendre la pista que et porta fins al pont de Valentí, al costat de la riera de Sant Aniol. Poc després d'aquest, el camí es bifurca i arribes a Talaixà, on hi queden l'ermita i el refugi sencers, i un parell de construccions mig en runes. No hi havia massa gent, un parell de grups que dormien al refugi. Nosaltres teníem clar que volíem fer bivac. Feia força vent, tot i que de mica en mica va anar afluixant.\nL'endemà al matí, avui, hem enfilat cap al Puig de Sant Marc (1.327 m. ). Puja força. Tot el camí està marcat amb marques grogues, tot i que algun tram, sobretot els de fageda, són un xic perdedors. És una pujada força ombrívola que hem fet força bé. Des del cim hi ha molt bones vistes del voltant. De fet vèiem la zona del Puigmal, Bastiments i Taga per una banda, i a tocar, tallats al mig pel Pic de les Bruixes que teníem al davant i el Coma-negra, el Canigó. Més a prop, el Bassegoda s'alçava imponent, sense gaires cims al voltant que li fessin ombra. I ja a l'altra banda, el Puigsacalm.\nDesprés de fer-nos algunes fotos i refrescar-nos, hem baixat fins al coll de Sant Marc on hem deixat les motxilles i hem enfilat cap al Puig de les Bruixes ( 1.390 m. ). De nou un altre mirador. Un cim preciós. De camí cap aquest, hem passat per un tros amb cards que estava ple de papallones que s'anaven alçant al nostre pas i envoltant-nos. Ben bonic.\nFet el cim, hem pres el camí que baixa cap al coll de la Portellera. per arribar aquí hem passat un bosc de faigs. Des d'aquí es salta a l'altre vessant, a la Balma d'Uja, on comença una baixada ben dreta que et porta a l'ermita de Sant Aniol. És una baixada molt costeruda, entre alzines, faigs i teixos. El terra està encatifat de fulles i amb força pedres soltes, fet que fa que sigui un xic cansat de fer, relliscós i alguns trams a ran de timba.\nUn cop a Sant Aniol hem pres quelcom a la parada que munten els que restauren el refugi i després hem baixat ran de riera. Quan hem trobat un lloc que ens ha semblat que tenia prou fondària, ens hem banyat i ja refrescats, hem acabat de baixar fins al cotxe, a Sadernes, on hem tancat l'excursió amb un bon dinar.\nAvui, ens ha sortit una volta d'uns 800 m. de pujada i uns 1.400 m. de baixada, tot plegat fent uns 15 quilòmetres. No està pas malament amb un genoll que s'està recuperant.\nAh, i sobretot, ens ho hem passat molt bé. Hem rigut força i hem recordat anècdotes de temps enllà. Com m'agraden aquestes sortides que munta el Marc i ens afegim amb delit.\nPublicat per Sergi a 21:12


Aristòcrata i obrer: de març 2010\nFelipe V. El rey que reinó dos veces, de Henry Kamen\nAquest és un llibre revisionista, en el sentit que pretén millorar la imatge del primer rei de la monarquia que actualment regna a Espanya. Als territoris de l'antiga Corona d'Aragó és notori i comprensible que aquest rei conservi eternament la mala fama, el que jo desconeixia és que l'aversió s'estén -o s'estenia- a la resta de l'Estat: embogit, estrangeritzat (era francès i mai no va arribar a ser espanyol, i "su obsesión por la sucesión francesa no le abandonó en toda su vida") i calçasses (tot i que l'autor no hi està d'acord). És un llibre fàcil i divertit de llegir amb finalitat divulgativa, ben documentat, però lamentablement escrit des d'una òptica nacional espanyola, per referir-se a una època en què no hi havia nacions. Henry Kamen tracta Felip en tot moment com a rei legítim de l'Imperi i l'arxiduc com a aspirant estranger a la corona. Els felipistes reben en tot moment un tractament positiu, de "leales", mentre que els austriacistes són titllats de "rebeldes" y "sediciosos".\nDesprés de dir que la majoria de combatents van ser estrangers, fins i tot en les batalles peninsulars, i que els espanyols eren la població civil a qui tocava el rebre, l'autor surt amb estirabots com ara "desgraciadamente, el verano no resultó favorable para los españoles", per referir-se a les derrotes felipistes de la campanya del 1710. Cada dos per tres cau en l'error d'anomenar espanyoles les tropes de Felip i estrangeres les de Carles, o encara pitjor en les batalles del Regne de València descriu que les tropes austriacistes estaven formades per anglesos, alemanys (?) i catalans (??), el pitjoret d'Europa assolant les meravelloses i exòtiques terres hispanes. No té cap vergonya d'afirmar que Felip V "había defendido los intereses de la Península en el campo de batalla", com si l'altra part hagués estat moguda pel Cantó Fosc. És un punt de vista que el lector ha de conèixer i tenir en compte abans de llençar el llibre a la paperera, curiós en un historiador anglès afincat a Catalunya.\nDit això, no deixa de ser interessant conèixer la vida i les inquietuds del rei, que patia un "desorden bipolar" i per tant alternava les etapes d'eufòria amb les d'enfonsament. Les d'eufòria coincidien amb les bregues militars, o sigui que no s'estava d'instigar el sarau, i contra els aragonesos hi tenia una predilecció inquietant. Una de les tesis del llibre és que "Felipe V creó una nación" i "puso en la Península los cimientos del Estado moderno", en el qual "los castellanos desempeñaban una parte irrelevante". L'autor afirma això últim amb un interès compensatori, però no és difícil adonar-se que el que vam perdre els aragonesos no té punt de comparació amb la pèrdua de poder del poble castellà en front de la cort envoltada de francesos i italians.\nDeu ser cert que podem considerar Felip V com el pare de l'Estat-nació espanyol, perquè vist avui patia els mateixos vicis i defectes que l'actual: domini d'uns territoris peninsulars damunt els altres, catalanofòbia, ineptitud en relacions internacionals, política nacional basada en el nepotisme i l'intercanvi de favors, cap mena de suport a la gent vàlida, desinterès pel benestar social i l'economia productiva, política de la mena "a salto de mata", pujada d'impostos com a recurs fàcil quan l'Estat es troba entre les cordes... Ben poques diferències trobem entre aquella estructura política de fa tres-cents anys i l'actual, l'estat que va fundar aquell home a l'ombra de Lluís XIV no ha funcionat ni funcionarà mai. Ja és hora de començar a desmantellar-lo.\nEscrit per aristocrataiobrer a 13:28 6 comentaris:\nEtiquetes de comentaris: Kamen Henry\nBasset, de José L. Cervera Torrejón\nEl subtítol és Mite i realitat de l'heroi valencià, de força ajut per als lectors catalans ja que així sabem que el nom de Joan Baptista Basset correspon a un heroi valencià. També serveix perquè coneguem la postura de l'autor perquè, tot i que el llibre és una breu biografia del militar a partir de les poques dades que se'n disposen, sovint tendencioses, o sigui seguint el mètode científic, és clar que anomenant heroi ja dóna un to positiu al personatge. En tot cas, vergonya per al catalans que majoritàriament no tenim ni idea de qui va ser Basset, amb una vida que va sobrepassar de bon tros les de Moragues, Villarroel i d'altres militars austriacistes. No hi ha dubte que a la història només hi ha lloc pels vencedors.\nBasset era "el segon" de Jordi de Hessen-Darmstadt, fins que aquest va morir al primer setge de Barcelona el 1705. I dic que la seva llegenda va sobrepassar d'altres, perquè ja duia molta mili a sobre quan viatjava a bord del vaixell que de Lisboa al Mediterrani va fer una marrada per conquerir Gibraltar, que els anglesos es van afanyar a afanar tot i que el comandament retia lleialtat a l'Arxiduc Carles. Ja després del Tractat de Gènova, rumb a Barcelona perquè els aliats tenien clar que la prioritat era la capital del Principat, Basset es va despenjar i pel seu compte va muntar un incipient exèrcit per intentar convertir a la causa els seus paisans començant per la costa alacantina, al·legant que en Felip Borbó era un usurpador, i va desembarcar a Altea, per aconseguir Dénia.\nLa seva arribada es va estendre com la pólvora, fins a la capital del Regne, ja que el poble l'associava a la llibertat i a la fi dels mals usos dels nobles. És per això que, encara que tota la vida va ser fidel a l'Arxiduc i va portar-li més victòries, sempre va resultar una figura incòmoda. Quan va guanyar València els aliats per fi van enviar-li tropes, amb Peterborough al capdavant, però per fer-li la guitza, fins al punt d'empresonar-lo sota acusacions que el llibre assenyala com a falses. Van veure's obligats a alliberar-lo després de la desfeta d'Almansa, però els regnes de València i d'Aragó eren a un pas d'estar sota jou borbó i Basset va seguir la resistència al Principat fins al famós 11 de setembre. Amb la sortida cua entre cames de l'Arxiduc, aspirant a emperador, aquest li va tornar els honors i una pensió pecuniària, però el mal ja estava fet. Després de caure Barcelona, Basset va preferir no fugir a Àustria i va acabar en presons hispanes, i d'aquí a la maledicció pública del seu nom i la seva memòria hi ha un pas, perquè els bons només ho poden ser del bàndol correcte, els que s'han equivocat de bàndol han de ser dolents per força.\nEscrit per aristocrataiobrer a 18:46 1 comentari:\nEtiquetes de comentaris: Cervera Torrejón José L.\nFelipe V. El rey que reinó dos veces, de Henry Kam...


gener 2015 | Escola Diocesana de Navàs\nPublicació: 27 gener 2015\nTots els actes programats per celebrar la festa de Sant Joan Bosco el dia 30 de gener, passen a realitzar-se el dijous 5 de febrer. Des de l’estació d’esquí de la Masella s’han posat en contacte amb el centre per recomanar ajornar la sortida a causa de les inclemències meteorològiques de vent i neu previstes. Des de l’escola ens ha semblat\nPublicació: 26 gener 2015\nCom cada any el nostre centre celebra aquest divendres el dia de Sant Joan Bosco patró de l’escola. Els nostres alumnes podien triar entre tres opcions. La primera consisteix en passar el dia a l’estació d’esquí de la Masella, esquiant o fent snow. Es sortirà de la parada d’autobusos a les 7:30 i l’hora d’arribada serà al voltant de les\nL’escola en la seva intenció d’enriquir la formació de l’alumnat projecta diverses activitats que complementen la part acadèmica dels alumnes. Entre elles la setmana passada els nostres alumnes van realitzar uns tallers. Els alumnes de segon d’ESO van participar en el taller “Sóc noi. Sóc noia. M’agrado?”. El tema tractat són els canvis a l’adolescència, la descoberta de la seva\nA la Biblioteca Josep Mas Carreras hi ha muntada una exposició sobre la realitat de l’Àfrica al llarg dels segles XX i XXI. L’objectiu d’aquest muntatge és sensibilitzar la població catalana de totes les edats i fer-los qüestionar alguns estereotips per tal d’observar les diferències entre el nord i el sud. La fundació Akwaba, organitzadora de l’exposició, subtitula aquesta amb\nPublicació: 14 gener 2015\nDiumenge 1 de març, d’11.00 a 13.00 del matí, hi haurà la jornada de portes obertes a la nostra escola per a alumnes d’ESO i Batxillerat. Els alumnes i famílies que vulguin visitar-nos poden venir per fer una visita guiada al centre. A les 11.00 quedarem tots a la Sala d’Actes de l’escola, per tal de fer l’acte de benvinguda,\nPublicació: 12 gener 2015\nEls alumnes de primer CFGS d’Integració social van acompanyar a alguns alumnes de guitarra de l’Escola de Música de Navàs cantant unes quantes de les nadales més típiques i tradicionals. Els alumnes de música lluint-se, els avis i familiars d’aquests gaudint, i els alumnes d’integració refilant a base de bé!. La veritat és que va ser un honor per a\nEl dijous 18 de desembre després d’un dinar de germanor i de la cantada de nadales, el grup de primer de Cicle Formatiu de Grau Superior d’Integració Social va visitar la residència d’avis de Navàs. La visita va anar de la mà de l’educadora social i professora del grup Noemí Gudayol i la Maria la terapeuta ocupacional. Els van mostrar\nCom cada any, i ja van dos, que no són gaires, però que un rere l’altre esperem que es transformin en una tradició, els alumnes de Balsareny i Sallent van fer el dinar de Nadal amb les persones que els acompanyen en el dia a dia en el seu trajecte, els professors del centre Lluís Barbut i M. Mercè Rovira,\nAquest és l’import recollit pels alumnes de 3r d’ESO amb la seva actitat solidària de Nadal, i que van estar entregats, durant la Marató del Canal N. , per al banc dels aliments i la Taula Solidària de Navàs, organitzada per l’entitat Germans del Món. Es tracta de la venda d’unes petites cartolines de colors, on cadascú escrivia un desig,


BiblioVoltes: de febrer 2011\nEXPOSICIÓ DOCUMENTALS INFANTILS\nPublicat per bstvicenc@gmail.com a 10:51 Cap comentari:\nRacó de pares: Recomanem....\n1001 libros infantiles que hay que leer antes de crecer és la compilació dels millors llibres de la infància, de tots aquells llibres especials que fan créixer als lectors. Tant és que vulguis recordar un detall de la història que abans sabies de memòria, com si et fa il·lusió descobrir petites joies de la literatura infantil i juvenil fins ara desconegudes, en aquesta guia completa i actualitzada trobaràs tot allò que busques. Des de llibres il·lustrats per als més petits, seguint per la iniciació a la primera lectura, fins als clàssics de la literatura per adolescents, i per a aquells adults que segueixen gaudint de llegir.\nAquest llibre s'ha organitzat pensant en els lectors de totes les edats i habilitats lectores, perquè cada petit lector requereix d'un tipus de lectura específica. Les ressenyes van acompanyades d'il·lustracions fetes a llapis o en color, que han sigut extretes directaments dels llibres.\nPublicat per bstvicenc@gmail.com a 16:51 Cap comentari:\nEtiquetes de comentaris: racó de pares, us recomanem\nHora del conte Febrer\nEl 25/02/2011 a les 18h explicarem contes d'animals.\nVull un mòvil! és un llibre escrit per M. Lourdes Fèrriz i Adam, mestra i mare de dues filles gràcies a les quals ha viscut de ben a prop la introducció de les noves tecnologies a casa.\nAquest llibre ens acosta a les immenses possibilitats de l’ordinador i d’Internet per a l’educació i el coneixement. També ens ajuda a entendre com funcionen les xarxes socials com ara Tuenti o Facebook, els xats, ens aconsella sobre els videojocs més adequats per a cada edat, i sobretot allò que cal saber per prevenir els riscos del món digitat, com ara el ciberbullying, el grooming o les addicions.\nPublicat per bstvicenc@gmail.com a 11:59 Cap comentari:\nAquesta setmana ens han visitat els nens de 3er de l'Escola La Vinyala.\nAmb un llibre també podem jugar amb els companys!\nCom agraden els llibres d'animals!!!!!!!!\nPublicat per bstvicenc@gmail.com a 16:44 Cap comentari:\nCom ja sabeu a la sala infantil de la Biblioteca hi teniu un racó on hi podeu trobar llibres que fan referència a aspectes evolutius de l’infant i que ens orienten i ajuden en la tasca educativa dels fills.\nEls documents estan classificats en els següents temes:\nEn l’espai de l’embaràs hi ha llibres que ens parlen de la concepció , del part, de l’evolució del fetus, llibres que ens ajuden a trobar el nom per al nostre infant ...\nTambé tenim guies que orienten sobre la lactància, sobre com educar en l’alimentació i la nutrició des de l’etapa de criança fins a la adolescència.\nPel que fa a salut, tenim libres per ajudar a l’infant a dormir d’una manera organitzada i poc traumàtica, de com prevenir la malaltia i els accidents.\nEn l’apartat d’educació s’aborden aspectes psicològics, educatius , de l’evolució de la parla i també ens orienten sobre l’adopció, la diferència...\nEn oci tenim llibres que ens ensenyen a explicar contes, llibres amb contes de finalitat didàctica, llibres de manualitats, jocs, i la col•lecció de DVD’S Brainy Baby que ens dona eines per a un aprenentatge precoç que va des de els 6 mesos als 5 anys i que estimula la creativitat, la lògica, el vocabulari, la sensibilitat musical...\nESPEREM QUE SIGUI UN ESPAI ÚTIL I DEL VOSTRE INTERÈS.\nAQUEST MES DE FEBRER US RECOMANEM...\n¡Qué amiga tan deliciosa! té com a protagonistes dues germanes La Daka i la Silvania que són dues bessones una mica vampirs i van a viure amb la seva família de Transilvània a una ciutat alemanya. A més dels seus conflictes d’adolescents i de les dificultats de la vida moderna, com ara haver de dormir per les nits, la seva mare els prohibeix volar, no saben com baixar les escales mecàniques, com agafar el tramvia...\nLes germanes necessiten una amiga urgentment si no tornaran a Transilvània, allà poden volar , dormir i anar a l’escola per la nit.\nEls seus problemes ens faran riure des de la primera a l’ última pàgina.\nAquest llibre està recomanat per a nois i noies de més d’onze anys.\nEtiquetes de comentaris: literatura infantil, us recomanem\nACTIVITAT SALA INFANTIL MES DE FEBRER 2011\nSóc el REI CARNESTOLTES i us convido a participar en l'activitat que fem aquest mes a la Sala Infantil de la Biblioteca Les Voltes.\nAquest mes ja ens estem preparant per la gran festa carnavalesca i per això tenim la cartellera plena de màscares molt divertides.\nSi hi vols participar\nnomés et cal\ntenir ganes de pintar.\nAvui, Dimecres 9 de Febrer de 2011, ens han visitat els dos grups de 3er de l'Escola Joan Juncadella.\nS'ho han passat molt bé.\nEls llibres en 3D són els que agraden més!\nPublicat per bstvicenc@gmail.com a 15:59 Cap comentari:\nLa col.lecció de Fairy Oak és per a nois i noies a partir d'11 anys .\nAquests llibres ens expliquen les aventures meravelloses d'un grup de nois i noies que viuen al poble de Fairi Oak amb bruixes, bruixots, fades i d'altres personatges fabulosos i ens endinsen en un bonic món de fantasia i misteri.\n"El Capitán Grissam y el amor" narra la història del cinc amics que troben dins d'una cova un bagul ple dels records d'un capità.\nEl llibre es basarà en el místeri que amaga aquest vell capità i la seva relació amb l'amor.\nPublicat per bstvicenc@gmail.com a 20:02 Cap comentari:\nAJUDANTS DE BIBLIOTECA MES DE FEBRER 2011\nDaniel Carnero Frias\nPaula Jimenez Simón\nPublicat per bstvicenc@gmail.com a 18:28 Cap comentari:\nACTIVITAT GENERAL MES DE FEBRER 2011\nAviat començarem a pintar màscares per a preparar el Carnestoltes, n'hi ha de tots colors i gustos!!!!!!\n"Pel Carnaval, tot s’hi val".\n"Qui per Carnestoltes es soleia\nper Pasqua crema la llenya"\n"Si neva per Sant Andreu, fins a Carnestoltes la veureu"\nPublicat per bstvicenc@gmail.com a 17:33 Cap comentari:\nDimecres 26/01/2011 ens van visitar les dues classes de 1er de l'Escola Sant Vicenç.\nPrimer els vam explicar quatre cosetes.\nDesprés, a divertir-nos amb els llibres!\nPublicat per bstvicenc@gmail.com a 16:59 Cap comentari:


Xerrada tècnica sobre l'accident de Tarragona - CERTEC / EEBE\nVols saber què va passar a l'explosió de l'empresa petroquímica de Tarragona? El Prof.Joaquim Casal del Centre d'Estudis del Risc Tecnològic (CERTEC-UPC) ens ho explica el proper dimecres 26/02/2020 a les 12 h - Sala d'Actes EEBE. No hi faltis!\nEl dimecres 04-12-2019, a les 18:30, tindrà lloc al Tech Talent Center (Badajoz, 73. Barcelona) una sessió informativa del màster en Incendis i Anàlisi de Risc.\nMario Miguel Valero va defensar la seva tesis doctoral\nEn Mario Miguel Valero va defensar la seva tesis doctoral el passat 30/10/2019 amb títol "Infrared Image Processing tools for Automated Aerial Remote Sensing of Active Wildland Fires". Des del CERTEC volem agrair-li l'esforç i la dedicació al seu treball durant tots aquests anys amb nosaltres. Moltes felicitats i molta sort amb els teus projectes de futur!\nJuan Antonio Muñoz guanya un premi en el X Simposio Nacional sobre Incendios Forestales\nHa sigut una alegria rebre el premi a la Gestió i prevenció del X Simposio Nacional sobre Incendios Forestales celebrat a Alacant el passat més d'Octubre. Estem molt contents i satisfets per aquest reconeixement al nostre treball i esperem poder tornar al SNIF en properes edicions.\nCurs de Simulaicó d'Evacuacions i Comportament Humà en cas d'Incendi. Dates: 18 i 19 de setembre de 2019


Lleida reclama avançar cap a la "normalitat feminista" en l'acte institucional amb motiu del 8-M - Teleponent\nInici Societat Lleida reclama avançar cap a la “normalitat feminista” en l’acte institucional amb...\nLleida reclama avançar cap a la “normalitat feminista” en l’acte institucional amb motiu del 8-M\nLa pandèmia suposa una "involució" en la situació del col·lectiu femení, sobretot en l'àmbit laboral\nEl Mercat del Pla ha acollit l’acte institucional a Lleida amb motiu del Dia Internacional de les Dones.\nTot i els avenços assolits, en les intervencions s’ha posat de relleu que encara queda camí per recórrer per aconseguir una igualtat real i efectiva entre homes i dones en els diferents àmbits de la societat.\nTambé s’ha ressaltat la “involució” que ha suposat la pandèmia per al col·lectiu femení, sobretot des del punt de vista laboral. Carme Perna i Maite Torres, de l’Associació Minerva Dones, han estat les encarregades de llegir enguany el manifest institucional. L’acte també ha comptat amb una taula rodona amb la participació de tres dones que ocupen llocs de responsabilitat en els àmbits de la fruita, la recerca i el tercer sector. ANC\nArticle anteriorJa ha començat la preinscripció escolar per a infantil i primària i de forma electrònica\nArticle següentDenunciats cinc motoristes a la Segarra per circular per zones naturals no autoritzades


Miquel Cabot renova el mandat com a secretari general dels Socialistes de Marratxí\noct. 26 Miquel Cabot renova el mandat com a secretari general dels Socialistes de Marratxí\nMiquel Cabot seguirà com a secretari general dels Socialistes de Marratxí després de renovar la confiança de l'agrupació local per a un nou mandat. Així ho ha decidit l'assemblea extraordinària que també ha elegit la nova Comissió Executiva.\nCabot ha destacat la tendència de creixement dels Socialistes de Marratxí iniciada el maig del 2015, «aconseguint que a la fi tornàs a governar l'esquerra al municipi».\nUn canvi que, segons el secretari general, lideren els socialistes amb iniciatives tan reivindicades com la rebaixa de l'IBI aconseguida recentment per la regidoria que gestiona el mateix Cabot, la qual cosa demostra que «la nostra acció de govern sempre va dirigida mirant al benestar dels nostres ciutadans».\nDe cara al futur, Cabot s'ha compromès «a seguir fent feina a peu de carrer amb polítiques que solucionin els problemes dels ciutadans i afectin directament a la seva qualitat de vida», ja que «la nostra senya d'identitat és la proximitat amb el ciutadà».\nPer part seva, el secretari d'Organització dels Socialistes de Mallorca, Miquel Àngel Coll, ha animat a l'agrupació a seguir sumant i creixent per arribar forts a les eleccions del 2019 com a partit i poder seguir impulsant el canvi a Marratxí des de la batlia.\nLa nova Comissió Executiva estarà formada per:\nSecretari General – Miquel Cabot\nSecretària d'Organització – Cristina Alonso\nSecretari de Política Municipal – Pedro López\nVocalies – Conxa Obrador\n- Antoni Aguiló\n- Lola Segarra\n- Antoni Espases\n- Regina Moll\n- Andrés Campuzano\n- Cristina Canyelles\n- Andrés Caparrós


Activitats – La Unió Santcugatenca\nDeixeu un comentari\t/ Activitats, Agenda d'activitats, Notícies / Per\tadmin\nActuació dels grups d'adults dels Tallers de Teatre\nTragicomèdia, improvisació, monòlegs, teatre experimental… Torna la Mostra de teatre dels grups d’adults dels Tallers de Teatre, on veurem petits tasts de la feina feta durant el 1r quadrimestre del curs.\nLa mostra es farà al teatre dels Casal de Mira-Sol el dissabte 21 de desembre a les 19.30 h.\nPer a més informació, podeu visitar el web www.tallersdeteatre.org\nTallers de teatre gratuïts per a infants\nUn any més, des dels Tallers de Teatre de Sílvia Servan i en col·laboració amb l’Envelat del Nadal Sant Cugat, organitzem els tallers de teatre gratuïts per a infants.\nFora vergonyes i fem teatre! Una experiència teatral per a nenes i nens.\nEls tallers es faran el divendres 27 i el dissabte 28 de desembre a l’Envelat. Hi haurà dues sessions per dia, a les 11 h i a les 12.30 h.\nActivitat gratuïta. Cal recollir passi al Punt d’Informació 30 minuts abans de l’inici de l’activitat\nAforament limitat. Edat recomanada: a partir de 6 anys.\nPer a més informació, podeu visitar www.tallersdeteatre.org\nTorna el concert coral de Nadal!\nAmb el repertori més tradicional que mai!\nHan passat cent dinou anys, però la Coral La Unió Santcugatenca no perd l’esperit nadalenc. És per aquest motiu que, un any més, torna el concert coral de nadal, amb més repertori que mai i reivindicant l’essència de Josep Anselm Clavé (1824-1874), el qual podem resumir amb una cita seva:\n“Associeu-vos i sereu forts, instruïu-vos i sereu lliures, estimeu-vos i sereu feliços”.\nEl concert coral de nadal vol ser un espai de comunió entre la música i les persones, un espai sense fronteres ni prejudicis per a tothom. De fet, no és aquesta l’essència de l’esperit nadalenc?\nUs convidem a acompanyar-nos un any més a aquesta cita tan nostrada i a cantar en veu alta tots aquells temes que segur que coneixereu.\nComptarem amb la participació de les corals Cor de Dama Sant Cugat, Cor Lo Pom de Flors de Sant Just Desvern i la Societat Coral La Unió Santcugatenca.\nEl concert serà el dissabte 21 de desembre de 2019 a les 18.30 h a l’Aula Magna de l’Escola de Música Municipal Victòria dels Àngels.


Sant Esteve de Palautordera » Magí Serra presenta “La Mesura del detall”, el proper dia 17 febrer a les 21:30h al Teatre Pare Casals\nMagí Serra presenta “La Mesura del detall”, el proper dia 17 febrer a les 21:30h al Teatre Pare Casals\nDia: Dissabte 17 de febrer del 2018.\nEntrades: 10€ adults. 8€ Infants i joves (de 7 a 26 anys). Espectacle a partir de 7 anys.\nCentre d’informació de Sant Esteve. (Horari de 9 a 14h, de dimarts a diumenge).\nMagí Serra crea aquesta peça després de la mort del seu pare, un referent en el seu trajecte vital i creatiu. Aquesta experiència el porta a confrontar-se amb ell mateix, i així, el camí que iniciava com un procés creatiu, acaba sent també un dol i un viatge personal.\nAmb La mesura del detall, l’autor aporta pensaments del context en el que vivim i genera formes i moviments al voltant de la pèrdua, la soledat, l’equilibri, la superació, la fragilitat, la relació entre pensament racional i irracional, i l’alliberament, més enllà de la seves estètiques convencional.\nAmb la col·laboració de l’Ajuntament de Sant Esteve de P., La Caldera (centre de creació de dansa i arts escèniques, Barcelona), Can Gassol (centre de creació d’arts escèniques, Mataró) i Cronopis (Espai de circ de Mataró).\n25 febrer, 2018:\nDANSA PER NADONS - Diumenge 25 de febrer, a les 11h a la Sala El Corral. (11:00)\n2 març, 2018:\nCineclub Sant Esteve. ‘Toivon tuolla puolen’. A les 21:30 al teatre Pare Casals. (21:30)\n"LA FOLLIA DELS OCELLS" - Diumenge 25 de març a les 17h. al Teatre Pare Casals. (18:00)


Una de les obres més influents del s.XX per fi en català!\nR.U.R (Robots Universals Rossum) va ser publicada per primer cop el 1920 i posada en escena el gener del 1921, i va convertir-se en un clàssic instantani. Dos anys després ja s’havia traduït a una trentena de llengües. L’èxit va ser fulgurant, i la magnitud de la seva influència encara resulta incalculable. Entre altres coses, perquè s’hi utilitza per primera vegada la paraula «Robot», un terme avui en dia acceptat universalment, i que ha convertit aquesta singular peça teatral en objecte de culte arreu del món. Estem davant d’una obra revolucionària ens molts aspectes, on Karel Capek va articular algunes de les reflexions més brillants que s’hagin escrit entorn del socialisme, el progrés tecnològic i la dèria de l’home per jugar a ser Déu.\n"Androides i andròmines" (Males Herbes) Quadern, 9 novembre 2017\n"Androides i andròmines" (Males Herbes) Cultura - El País, 9 novembre 2017\n"Capek modernitzà el tema de la revolta contra el creador lligant-lo al progrés industrial"\n"R.U.R. Robots essencialment humans" (Males Herbes) Núvol - Punt del llibre, 29 agost 2017\nEstem davant d’una obra revolucionària ens molts aspectes, on Karel Capek va articular algunes de les reflexions més brillants que s’hagin escrit entorn del socialisme, el progrés tecnològic i la dèria de l’home per jugar a ser Déu.\nAutor: Karel, Capek\nFilòsof, dramaturg, periodista, autor de llibres de viatges, de novel·les de ciència ficció política i amic personal de T. G. Masaryk, Capek va ser un dels intel·lectuals més rellevants de l’Europa d’entreguerres, fins al punt de tenir segells amb la seva cara estampada. També se’l coneix per haver estat el creador de la paraula «robot», tot i que ell n’atribueix l’autoria al seu germà, el pintor i poeta Joseph Capek.


Paterna tracta amb la plataforma Paterna Respira el problema dels abocadors il·legals\nInicio L'Horta Nord Paterna Paterna tracta amb la plataforma Paterna Respira el problema dels abocadors il·legals\nPaterna tracta amb la plataforma Paterna Respira el problema dels abocadors il·legals\nAquest mati representants de la plataforma Paterna Respira s’han reunit amb el primer tinent d’Alcaldia, Juanma Ramón, i amb el regidor de Medi Ambient, Carles Martí. El motiu de la reunió ha estat per tal de millorar la col·laboració i trobar solucions al problema dels abocadors il·legals en l’entorn de La Pinaeta.\n“El tancament de l’ecoparc per part del PP va suposar que aquesta zona es convertira en un abocador incontrolat, estem aplicant totes les mesures necessàries per a revertir aquesta situació”, ha manifestat el regidor Carles Martí.\nDes de la Regidoria de Medi Ambient s’ha informat als representants de la entitat de les actuacions futures del pla de neteja dels abocadors que Medi Ambient porta treballant des de fa mesos, així com de les actuacions ja realitzades. Durant la reunió també se’ls ha informat de la intenció de agilitzar l’estudi per a recuperar la totalitat dels camins públics del paratge de Les Moles per a continuar amb els expedients de tancament mitjançant barreres que impedeixen la proliferació de nous abocadors incontrolats.\n“No podem permetre l’accés incontrolat a estes zones d’ individus irresponsables que ens estan omplint Paterna d’enderrocs, per eixa qüestió fem nostra la reivindicació de Paterna Respira per tal d’agilitzar el procés de tancament dels camins públics”, ha informat Martí.\n“Necessitem de la implicació de la ciutadania per a la elaboració d’un pla de sensibilització i prevenció d’ abocadors il·legals amb la finalitat de conscienciar a paterneres i paterners dels riscos ambientals que suposen abocar aquest tipus de residus en llocs no autoritzats de gran valor ecològic per al municipi”, ha declarat el regidor.\nArtículo anteriorRegistran la sede de iDental en Alfafar para asegurar los historiales de los pacientes y buscar indicios de fraude\nArtículo siguienteLa Generalitat pondrá en marcha tres nuevas líneas nocturnas de autobús para dar servicio a l’Horta Sud